**UČIMO**:

- pisati e-pismo u kojem se ostvaruju obilježja administrativno-poslovnoga stila

- analizirati tradicionalno i e-pismo

- primjenjivati različite strategije rješavanja problema

- samostalno pretraživati informacije u digitalnom okružju

|  |  |
| --- | --- |
| Piše li se Internet ili internet?  **PISANJE e-pisma**  **(poslovna komunikacija)** | |
| **ZNAŠ LI…kako golub pismonoša zna put do kuće?...**  **Da je Reuters, jedan od najvećih svjetskih medija, koristio golubove pismonoše za slanje podataka s burze**  **između njemačkog grada Aachena i glavnoga grada Belgije, Bruxellesa?**  **Kako golub pismonoša zna put do kuće?** Golubovi pismonoše su varijacije [domesticiranih](https://hr.wikipedia.org/wiki/Domesticiranje) [golubova pećinara](https://hr.wikipedia.org/wiki/Golub_pe%C4%87inar)  koji su se tisućama godina koristili sa brzo i sigurno prenošenje poruka. Kako je jedna od obilježavajućih osobina  [golubova](https://hr.wikipedia.org/wiki/Golup%C4%8Darke) vraćanje svom gnijezdu odnosno zbog [monogamnosti](https://hr.wikipedia.org/wiki/Monogamija) svom partneru, nije bilo jako teško [selektirati](https://hr.wikipedia.org/w/index.php?title=Selekcija&action=edit&redlink=1) ptice  koje su se mogle koristiti za prijenos poruka.  Za prijenos poruka, golubovi prvo moraju imati dom na mjestu kuda, planirano, vijest treba stići. S tog mjesta, golubovi se pomoću drugih [prometnih](https://hr.wikipedia.org/wiki/Promet) sredstava moraju dovesti do mjesta s kojeg se namjerava slati poruka, gdje do trenutka slanja poruke ostaju zatvoreni. Kad treba poslati vijest, na nogu goluba pričvrsti se maleni predmet, najčešće presavijeni papir, pa ga se pušta da slobodno odlete. Nakon toga golub se pokušava vratiti natrag na mjesto gdje su mu gnijezdo i partner. Tamo se dočekuje goluba, i time je poruka prenesena.  Pravo, nedvosmisleno dokazano objašnjenje kako golubu uspijeva pronaći put do kuće, do danas ne postoji. Neki [znanstvenici](https://hr.wikipedia.org/wiki/Znanost) pretpostavljaju, da se ta sposobnost goluba sastoji od kombinacije sposobnosti orijentiranja prema položaju sunca i zvijezda, osjećanjem magnetnog polja zemlje i optičkim orijentiranjem. (izvor: Wikipedija, National Geographic)  Želiš li saznati više o ovoj temi, pretraži internet. Golub pismonoša s memorijskom karticom – Haber.ba | |
| Piše li se Internet ili internet?  Piše li se Internet ili internet?  Potraži odgovor na *pravopis.hr*  Kako nastaje internet | Internetske usluge  ZANIMLJIVOST  Svjetski dan pisanja pisama je  11. svibnja  ***Potraži, pročitaj, pogledaj!***  **G-mail ima skrivenu opciju pomoću koje možete vratiti poslanu poruku, doznajte kako, pretražite internet!**  Slike-Pictures: Internet marketing | **UVOD**   1. **Prisjetite se situacija u kojima ste komunicirali e-pismom. Jesu li to bile privatne ili javne situacije?** 2. **Ostavlja li e-pismo dojam o pošiljatelju?** 3. **Što znaš o bontonu u elektroničkoj pošti?**   **🕮 PROČITAJ I PROUČI:** elektronička pošta **elektronička pošta** (razgovorno **e-mail** [i:'meil], od engl. *electronic mail*), slanje i primanje poruka elektroničkim putem; također, *e-pošta.* Prijenos poruka ostvaruje se između dvaju računala, a u širem smislu i između telefaksa, uređaja mobilne telefonije i sl., međusobno povezanih računalnom ili telekomunikacijskom mrežom. Sadržaj poruke šalje se u digitalnom obliku, najčešće kao tekst kojemu se može pridodati i *privitak* (engl. *attachment*), tj. slikovni, zvučni ili videozapis i sl., a razmjena je gotovo trenutačna uz neznatne troškove. Time elektronička pošta značajno utječe na današnju poslovnu, znanstvenu i osobnu komunikaciju pa čini osnovu njihovih složenijih oblika, npr. elektroničkoga poslovanja. Preteča je suvremene elektroničke pošte videoteks.  Slanje ili primanje elektroničke pošte jedan je od osnovnih razloga međusobnoga povezivanja udaljenih računala. Ono se ostvaruje mnogobrojnim računalnim mrežama koje pokrivaju šira geografska područja, a sjedinjene su u globalnu računalnu mrežu [internet](https://www.enciklopedija.hr/natuknica.aspx?ID=27653). Razmjena elektroničke pošte među računalima omogućena je normizacijom komunikacijskih protokola, a podržana je i prikladnim korisničkim programima (npr. *Microsoft Outlook*). Ti programi omogućuju i istodobno slanje poruke skupini korisnika, pregled i ispis pristigle pošte, njezino prosljeđivanje, odgovaranje na nju i sl. Svaki korisnik elektroničke pošte ima vlastiti elektronički »poštanski sandučić«, tj. *korisnički račun* na računalu-poslužitelju koje poslužuje mrežu i gdje se pohranjuje pristigla elektronička pošta. Računu je pridodana i jedinstvena *adresa* elektroničke pošte, kojom se definira njezino odredište, a sastoji se od korisničkog imena, naziva poslužitelja i domene (npr. hrvoje.horvat@lzmk.hr); tipografski znak @ u adresi označava »pri« ili »kod« (engl. *at*). Računu se pristupa uz predočenje korisničkog imena i lozinke. Poseban je problem za primatelje pošte [*neželjena pošta*](https://www.enciklopedija.hr/natuknica.aspx?ID=68390) (engl. *spam*).  Slanje i primanje elektroničke pošte omogućuju i posebni internetski servisi, tzv. *webmail (mrežna pošta).* To su mrežna mjesta koja omogućuju prijavljenim korisnicima primanje, slanje i pohranu pošte, a pristupa im se uz pomoć mrežnoga preglednika, s bilo kojega računala u svijetu. Među najvećima su takvim servisima Hotmail i Gmail.  Broj korisnika elektroničke pošte u svijetu neprestano se povećava pa je 2011. bilo otvoreno 3,146 milijardi korisničkih računa. U Hrvatskoj gotovo svi davatelji internetskih usluga nude i besplatan elektronički poštanski sandučić te webmail.  Citiranje: elektronička pošta. Hrvatska enciklopedija, mrežno izdanje. Leksikografski zavod Miroslav Krleža, 2020. Pristupljeno 14. 5. 2020. <http://www.enciklopedija.hr/Natuknica.aspx?ID=17645>.  **🕿ODGOVORI:**  **Usporedi sljedeća dva pisma i uoči sličnosti i razlike. Prikaži u obliku Vennova dijagrama u bilježnicu sličnosti i razlike te zajedničke osobine tradicionalnoga pisma (zemaljska pošta) i e-pisma (elektronička pošta).**   |  | | --- | | **TRADICIONALNO PISMO**  **Klub Akcije mladih i nezavisnih članova Grad Gospić**  **Skupštine Ličko-senjske županije Upravni odjel za komunalne**  **Vrtlarska ulica 15 poslove**  **Gospić 53000 Budačka 55**  **Gospić 53000**  **Gospić, 15. 5. 2020.**  **Predmet:** piljenje crnogoričnog stabla u Ulici bana Ivana Karlovića 16, 53000, Gospić na terasi koji koristi Veleučilište Nikola Tesla u Gospiću  Poštovani,  molimo da nam odgovorite prema čijem je nalogu dana 8. srpnja 2020. godine gradsko poduzeće Nasadi obavilo uklanjanje crnogoričnog stabla u Ulici bana Ivana Karlovića, na prostoru koji se koristi kao terasa za kavanu/menzu veleučilišnog vanjskog prostora?  Napominjemo da je iz priloženih fotografija vidljivo da je stablo bilo zdravo. Zahvaljujemo na odgovoru.  Srdačan pozdrav!  Predsjednica Kluba Akcije mladih i nezavisnih  Mirjana Botužić, dr. sc. | | **e-pismo**  Poštovana profesorice,  u nastavku šaljem seminarski rad iz Hrvatske dijalektologije II na temu *Sintaktička obilježja čakavskog narječja*. Rok za predaju je 30. svibnja 2020. Šaljem Vam ga prije toga datuma kako biste pregledali rad i vratili na doradu, ako je potrebno.  Zahvaljujem na trudu i srdačno Vas pozdravljam!  Ivan Ivančić  student Kroatistike, 2. godina |   **NAUČIMO:**  **Pismo je sustav vizualnih znakova za bilježenje tekstova. Ono je posebna vrsta komunikacijskog teksta za komunikaciju u privatnim i javnim situacijama.**  **Elektronička pošta (e-pismo) predstavlja suvremeni način razmjene poruka i dokumenata.**  **Pisanje i očekivanje pisama napretkom je tehnologije zadobilo potpuno drukčiji kontekst, umjesto poštara očekujemo malu kuvertu na dnu zaslona ili na mobilnom telefonu. Elektronička pošta zahtijeva određena pravila ponašanja i pisanja kako bi poslovni suradnici, tvrtke, institucije ili drugi primatelji stekli dobar dojam o pišiljatelju e-pisma.**  **Pisma trebaju biti pisana prema pravilima standardnoga hrvatskoga jezika.**  **ZADATAK**  Prouči osnove e-bontona. Napiši ga u obliku kratkog podsjetnika.  **E-pismo kao SMS – najviše pet rečenica**  **Will Schwalbe**, autor knjige ‘**Zašto ljudi pišu tako loše e-mailove i kako da budete bolji u tome**‘ navodi kako se prilikom pisanja mailova trebamo ponašati kao da pišemo SMS. Drugim riječima zagovara pravilo ‘Pet rečenica’ jer smatra da je sve iznad toga pretjerivanje te zamara primatelje naših poruka.  Schwalbeovo obrazloženje je da sažeti e-mailovi otkrivaju o njihovim pošiljateljima da su smjeli, odlučni i sigurni u ono što pišu ili traže u poruci. Ne pišete seminar – skratite uvodni dio Ne radi se o seminaru ili diplomskom radu, stoga nije potreban opsežan uvod u sami bit teme ili problema. Dovoljno je u kratkim crtama objasniti zašto se obraćate toj osobi, to jest u nekoliko riječi opisati pozadinu.  Ako se u samom uvodu raspišete, primatelj će se načekati da dođe do bitnog dijela pa moguće da će drugačije reagirati na sam vaš upit ili zahtjev. Pravila lijepog ponašanja [[https://www.srednja.hr/app/uploads/2017/05/tipkanje_-3.jpg](https://www.srednja.hr/istaknuto/g-mail-ima-skrivenu-opciju-pomocu-koje-mozete-vratiti-poslanu-poruku-doznajte-kako/)](https://www.srednja.hr/istaknuto/g-mail-ima-skrivenu-opciju-pomocu-koje-mozete-vratiti-poslanu-poruku-doznajte-kako/)  Obavezno na početku maila napišite ‘Poštovani’ nakon čega kreće zarez (,) te malim početnim slovom pišete sažeti uvod kako smo već naveli. Nakon što ste u nekoliko rečenica napisali poruku, na kraju je poželjno staviti ‘Unaprijed hvala’ te pozdrav poput ‘Srdačan pozdrav’, ‘Lijep pozdrav’ ili samo ‘Pozdrav’.  I obavezno se potpišite punim imenom i prezimeno. S tim da, ako se obraćate profesoru, morate navesti godinu i smjer studija te kolegij u vezi kojega se obraćate. Naglasite prilog Ako šaljete dokument ili sliku u prilogu, onda svakako naglasite u e-mailu popratni sadržaj kako ga primatelj ne bi previdio. Isto tako se zna dogoditi da zbog brzopletosti pošaljete mail bez priloga. U tom slučaju šaljete po drugi put poruku uz ispriku jer prethodni mail ne sadrži potrebne dokumente. Obavezno naslovite e-pismo Uzmite u obzir da možda šaljete e-pismo ljudima koji na dnevnoj bazi dobiju nekoliko desetaka poruka, stoga obavezno morate smisliti logičan i direktan naziv. Ako se primjerice radi o nepravilnostima pri ispravku ispita, onda profesoru naslovite poruku ‘(Prezime) – porgešan zbroj bodova na ispitu’.  **Poštujte privatnost tuđih e-pisama**  Ako šaljete mail na više adresa morate znati da će svi primaoci e-pošte vidjeti ostala e-pisma .To možete izbjeći na 2 načina:  1. formirate grupu prijatelja i tako ostali primaoci neće vidjeti spisak adresa svih ljudi koji su, također, primili to e-pismo  2. Druga opcija je da stavite adrese u „bcc” (dodaj skrivenu kopiju) umjesto u polje „to” (prima) .  **Oznaka za hitna e-pisma**  Za informacije koje su vrlo važne i za koje nam je stalo da stignu što prije do svoga odredišta, prioritetnost možemo naglasiti tako da ga označimo crvenim uskličnikom ili zastavicom. Pri tome moramo voditi računa da ne zlorabimo ovu oznaku čestim označavanjem za pisma koja nisu hitna.  **Potvrda o primitku pisma**  Ponekad nam je važna potvrdna informacija o tome je li primatelj otvorio e-pismo. Možemo podesiti da se otvori mali prozorčić s upitom potvrde primitka e-pisma**.**  **Odgovorite na vrijeme**  Pristojno je odgovoriti na e-pismo u roku od 24 sata. Važno je potruditi se da nas e-pismo predstavi na najbolji način pred poslovnim suradnicima ili u privatnoj komunikaciji.  Prema: <https://www.srednja.hr/svastara/kako-napisati-dobar-e-mail-profesoru-pratite-ovih-nekoliko-pravila-i-necete-se-osramotiti/>  **🕮 PROČITAJ I PROUČI**  POSLOVNO PISMO  • POSLOVNO ili službeno pismo  • pismo upućujemo javnim ustanovama, udrugama i voditeljima različitih organizacija  • u njima je važna jasnoća i istinitost podataka, gramatička i pravopisna korektnost  SUVREMENA KOMUNIKACIJA  elektronička pošta (e-pošta ili e-mail)  • slanje pošte odvija se putem računala  • elektronička pošta značajno utječe na današnju poslovnu, znanstvenu i osobnu komunikaciju  • na svako primljeno e-pismo treba odgovoriti  PAZI NA PRAVOPIS!  •Pišemo li jednoj osobi koja nije naša vršnjakinja/vršnjak i nismo s njom bliski (roditelj, baka, djed i sl.), pišemo Vi,Vašoj, Vaše.  •Pišemo li većem broju osoba ili ustanovi, pišemo vi, vašoj, vaše  **🕿RAZMISLI I ODGOVORI:**  1. Nabroji osnovna pravila pisanja e-pisma.  2. Kako ćeš znati da je primatelj dobio e-pismo?  3. Napiši kvalitetno e-pismo svom razredniku. Analiziraj svoje pismo s obzirom sadržaj i oblik.    **PROMOTRI** karikaturu s interneta i odgovori u bilježnicu što smatraš da je na njoj pozitivno, a što negativno?  Diskusija: Izreke; citati » Cool Intermezzo (stranica 40) — Cool ...  **🕮 🕿 ✍ ☺ PRETRAŽITE INTERNET:**  **Ako te zanima, potraži odgovore na pitanja:**   * Kako prihvatiti odgovornost za samostalnu razmjenu poruka elektroničkom poštom? * Kako je tekla poslovna komunikacija početkom 20. stoljeća?   **🕮 VAŽNO JE ZNATI (sažetak)**  Pismo je **sustav vizualnih znakova za bilježenje tekstova.** Ono je posebna vrsta komunikacijskog teksta za komunikaciju u privatnim i javnim situacijama.  **Elektronička pošta** (e-pismo) predstavlja **suvremeni način razmjene poruka i dokumenata.**  Pisanje i očekivanje pisama napretkom je tehnologije zadobilo potpuno drukčiji kontekst, umjesto poštara očekujemo malu kuvertu na dnu zaslona ili na mobilnom telefonu.  Elektronička pošta zahtijeva **određena pravila ponašanja i pisanja** kako bi poslovni suradnici, tvrtke, institucije ili drugi primatelji stekli dobar dojam o pišiljatelju e-pisma.  Pisma trebaju biti **pisana prema pravilima standardnoga hrvatskoga jezika.**  **🕿 ✍ PROVJERI ZNAŠ LI…3-2-1**  **Prisjetite se što ste naučili i dopunite:**  **a) 3 stvari koje ste naučili**   |  | | --- | |  |   **b) 2 stvari koje su bile zanimljive**   |  | | --- | |  |   **c) 1 jedno pitanje na koje želite dobiti odgovor**   |  | | --- | |  |   Materijale izradila: Sanja Šepac Dužević, prof.  https://mirrors.creativecommons.org/presskit/buttons/88x31/png/by-nc-sa.png  Ovo djelo je licencirano pod licencom Creative Commons Imenovanje-Nekomercijalno-Dijeli pod istim uvjetima 4.0 međunarodna. Ako želite vidjeti primjer te licence, posjetite http://creativecommons.org/licenses/by-nc-sa/4.0/. |